"Setswana Puotlaleletso ya Ntlha (FAL)/P2 12 DBE/Ngwanaitseele 2018 NSC 4.2 NOPOLO H MORWESI: (Ka letshogo) Sankatane! A o ntse o le mo khuting? (tidimalo) Fa go didimetse jaana mosimane yo o a bo a ile kae fa kgodumodumo e gaketse jaana. Sankatane! Ijoo … ngwanake ke yole o lata kgodumodumo! (Ka go bitsa) Hee bowa koo! Sankatane bowa koo e tla go bolaya! (O a lela) 5 SANKATANE: (O araba mmaagwe) Mma o se ke wa atamela kwano, nna ke mosimane wa Sankatane ga e ka ke ya ntira sepe. Ke tla e bolaya ke ntshe rre! MORWESI: (O a rapela) Bona e ntshitshe leleme e tla go goga ka lona Sankatane! 10 SANKATANE: (Ka lenyatso) Le siame mma ke batla lona leleme leo ke tle ke le kgaole sentle! MORWESI: (O a lela) E re ke tle go go thusa Sankatane! SANKATANE: Mma ke rile o se ka wa atamela kwano. Ke tla e bolaya ke le esi fela. Nna ga ke rre e mo jeleng. Ke mosimane wa 15 Sankatane. MORWESI: (O a lela) Ngwana yo fa e sa ntse e le lesea jaana, le gona le le kananyana a ka bolaya phologolo eno e e jeleng banna le basadi, ya be ya fetsa gammogo le leruo la bona jang? (O bitsa gape) Sankatane bona koo e tla go metsa. 20 Sankatane! 4.2.1 Tlhopha karabo e e maleba ka go kwala tlhaka e e nepagetseng A, B, C kgotsa D. Sankatane o bolaile kgodumodumo ka … A sabole. B sethunya. C lerumo. D thipa. (1) 4.2.2 Goreng Morwesi a ne a sa batle gore Sankatane a tlhasele kgodumodumo? (2) 4.2.3 Morwesi o ne a iphedisa jang fa a ne a le mo khuting? (2) 4.2.4 A baanelwa ba khutshwe e, ke ba madi le nama? Tshegetsa ka lebaka. (2) 4.2.5 Lebaka le le dirileng gore Sankatane a nne le mafolofolo a go lwantsha kgodumodumo ke lefe? (2) 4.2.6 Lentswe le le neng le goeletsa Morwesi fa a leka go ikisa kwa kgodumodumong gore e mo je e ne e le la ga mang? (1) 4.2.7 Morafe o ne wa leboga Sankatane jang fa a se na go o falotsha? (2) 4.2.8 Go ya ka wena a o bona mokgwa o kgosi e neng ya tloswa ka ona mo setulong o siame? (2) 4.2.9 Kgotlhang magareng ga morafe le kgosi e tlhodilwe ke eng? (2) 4.2.10 Morero wa teramakhutshwe e, ke ofe? (2) [35] Kwalololo e ileditswe Phetla"